CELEX: 62012CN0191
Language: mt
Date: 2012-04-23 00:00:00
Title: Kawża C-191/12: Talba għal deċiżjoni preliminari mressqa mill-Kúria Budapest (l-Ungerija) fit- 23 ta’ April 2012 — Alakor Gabonatermelő és Forgalmazó Kft vs Nemzeti Adó- és Vámhivatal Észak-alföldi Regionális Adó Főigazgatósága

11.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/2
            
         Talba għal deċiżjoni preliminari mressqa mill-Kúria Budapest (l-Ungerija) fit-23 ta’ April 2012 — Alakor Gabonatermelő és Forgalmazó Kft vs Nemzeti Adó- és Vámhivatal Észak-alföldi Regionális Adó Főigazgatósága
   (Kawża C-191/12)
   2012/C 243/02
   Lingwa tal-kawża: l-Ungeriż
   
      Qorti tar-rinviju
   
   Kúria Budapest
   
      Partijiet fil-kawża prinċipali
   
   
      Rikorrenti: Alakor Gabonatermelő és Forgalmazó Kft.
   
      Konvenuti: Nemzeti Adó- és Vámhivatal Észak-alföldi Regionális Adó Főigazgatósága
   
      Domandi preliminari
   
   
               (1)
            
            
               Jista’ jitqies li jkun hemm riperkussjonijiet fuq it-taxxa skont ir-regoli tad-dritt Komunitarju meta l-kontribwent — fid-dawl tal-projbizzjoni mit-tnaqqis tal-VAT — ikun ingħata għajnuna b’mod li tiffinanzja wkoll il-VAT, jew b’mod li jingħata għajnuna supplimentari min-naħa tal-Istat bħala kumpens għall-VAT mhux deduċibbli?
            
         
               (2)
            
            
               Fil-każ ta’ risposta fl-affermattiv, l-istess jgħodd meta l-kontribwent ma jkunx irċieva l-għajnuna mingħand l-Istat Membru, jew mill-amministrazzjoni fiskali tal-Istat Membru, iżda meta din tkun kofinanzjata — abbażi ta’ kuntratt konkluż mal-organu li jiffinanzja — mill-Unjoni u mill-baġit ċentrali tal-Istat Membru?
            
         
               (3)
            
            
               Jista’ jitqies li l-prinċipju ta’ rkupru tal-VAT, li huwa bbażat fuq il-prinċipju tan-newtralità tat-taxxa, il-prinċipji ta’ effettività u ta’ ekwivalenza, il-prinċipju ta’ ugwaljanza fit-trattament u l-projbizzjoni tal-arrikkiment indebitu, ikun osservat meta l-amministrazzjoni fiskali tal-Istat Membru — minħabba leġiżlazzjoni li tmur kontra d-dritt tal-Unjoni f’dak li jirrigwarda d-dritt għal tnaqqis — tissodisfa d-dritt għall-irkupru jew għall-kumpens tal-kontribwent biss għal dik il-parti jew proporzjon li ma ġietx preċedentement iffinanzjata bl-għajnuna msemmija fil-punti 1 u 2 iktar ’il fuq?